*Projekts*

**Likumprojekta**

**“Grozījumi Saeimas vēlēšanu likumā”**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts “Grozījumi Saeimas vēlēšanu likumā” (turpmāk – Likumprojekts) paredz nodrošināt personai tiesības piedalīties Saeimas vēlēšanās, ja tās rīcībā vienīgais personu apliecinošais dokuments ir personas apliecība (turpmāk – eID karte), ieviešot elektronisku tiešsaistes vēlētāju reģistru un personu apliecinošu dokumentu nolasīšanu un datu automatizētu ievadi, izmantojot attiecīgi konfigurētus viedtālruņus.  Likums stāsies spēkā četrpadsmit dienas pēc tā izsludināšanas. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta 2020. gada 26. februāra rīkojuma Nr. 76 “Par konceptuālo ziņojumu “Par eID karti kā derīgu personu apliecinošu dokumentu Saeimas vēlēšanās”” (turpmāk – rīkojums) 5.1. apakšpunkts, kas nosaka Vides aizsardzības un reģionālās attīstības ministrijai sagatavot likumprojektu par grozījumiem Saeimas vēlēšanu likumā un iesniegt to Ministru kabinetā likumprojekta “Par valsts budžetu 2021. gadam” pavadošo likumprojektu paketē. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likumprojekts izstrādāts atbilstoši konceptuālajā ziņojumā “Par eID karti kā derīgu personu apliecinošu dokumentu Saeimas vēlēšanās” (turpmāk – konceptuālais ziņojums), kas apstiprināts ar rīkojumu, paredzētajam, lai nodrošinātu personai tiesības piedalīties Saeimas vēlēšanās, ja tās rīcībā vienīgais personu apliecinošais dokuments ir eID karte.  Saeimas lēmums par līdzšinējās vēlētāju reģistrācijas kārtības saglabāšanu Saeimas vēlēšanās, kas paredz tiesības vēlētājam izvēlēties vēlēšanu iecirkni, kā arī atzīmes izdarīšanu vēlētāja pasē, nozīmē, ka persona nevar piedalīties Saeimas vēlēšanās, ja tās rīcībā vienīgais personu apliecinošais dokuments ir eID karte. Ievērojot minēto, faktiski eID karte pilngadīgam Latvijas Republikas pilsonim Latvijas Republikas teritorijā nesniedz visas tās pašas iespējas, kas ir pieejamas ar pasi, tādejādi ierobežojot personas tiesību īstenošanu.  2014. un 2018. gadā notikušajās Saeimas vēlēšanās personas apliecības turētājam, kura rīcībā nav derīgas pases un eID karte ir vienīgais personu apliecinošais dokuments, bija atļauts piedalīties Saeimas vēlēšanās, un vēlētāju tiesību īstenošana tika realizēta ar īpaši izgatavotu vēlētāja apliecību, tomēr šāda pagaidu risinājuma ietvaros tika konstatēti vairāki trūkumi (tai skaitā vēlētāja apliecības saņemšana Pilsonības un migrācijas lietu pārvaldes (turpmāk – PMLP) teritoriālajā nodaļā kā papildu administratīvais slogs), kas liedz personai pilnvērtīgi izmantot eID karti un var rosināt personu nolemt nepiedalīties Saeimas vēlēšanās. Saskaņā ar Iedzīvotāju reģistra datiem šādu personu skaits 13. Saeimas vēlēšanās bija vairāk kā 62 000. Atbilstoši grozījumiem Personu apliecinošu dokumentu likumā eID karte ir noteikta kā obligāts personu apliecinošs dokuments no 2023. gada 1. janvāra, līdz ar to prognozētais personu skaits, kuru rīcībā ir vienīgi eID karte, uz 14. Saeimas vēlēšanām sasniedz aptuveni 200 000.  Lai nodrošinātu to, ka eID karte un pase ir vienlīdzīgi dokumenti jebkuru ar vēlēšanu tiesību izmantošanu saistīto jautājumu īstenošanā un persona varētu pilnvērtīgi izmantot eID karti kā vienīgo personu apliecinošo dokumentu, ir nepieciešams veikt grozījumus normatīvajos aktos saskaņā ar rīkojumā noteikto.  Likumprojekts paredz, ka eID karšu izmantošana Saeimas vēlēšanās tiek īstenota, ieviešot elektronisku tiešsaistes vēlētāju reģistru un to, ka pārbaudes procedūrā vēlēšanu iecirknī atzīme par personas dalību vēlēšanās tiek izdarīta nevis personas pasē, bet tiešsaistes režīmā vēlētāju reģistrā. Līdz ar to faktiski tiek saglabāta līdzšinējā vēlēšanu kārtība – personām tiek saglabāta iespēja brīvi izvēlēties vēlēšanu iecirkni vēlēšanu dienā, turklāt tiek novērsts pastāvošais eID kartes lietošanas ierobežojums, paredzēta atteikšanās no līdzšinējās pasu spiedogu lietošanas un nodrošināta iespēja balsot ar jebkuru derīgu personu apliecinošu dokumentu.  Likumprojekta 1. pants paredz aizstāt vārdus “Iedzīvotāju reģistra” ar vārdiem “Fizisko personu reģistra” sakarā ar Fizisko personu reģistra likuma stāšanos spēkā 2020. gada 1. jūlijā.  Likumprojekta 2. pants nosaka vēlēšanu materiālu glabāšanas kārtību.  Likumprojekta 3. pantā noteikts, ka turpmāk vēlētāja personu apliecinošais dokuments Saeimas vēlēšanās ir Latvijas Republikā derīgs personu apliecinošs dokuments, tādejādi paredzot eID karti kā derīgu personu apliecinošu dokumentu jebkurā ar Saeimas vēlēšanu tiesību īstenošanu saistīto jautājumu risināšanā.  Likumprojekta 4. pantā tiek aizstāta līdzšinējā kārtība, kā vēlēšanu iecirkņa komisijas loceklis pārliecinās par personas tiesībām piedalīties Saeimas vēlēšanās un to, vai persona jau nav balsojusi. Likumprojekts paredz atzīmes izdarīšanu personas pasē aizstāt ar atzīmes izdarīšanu vēlētāju reģistrā, līdz ar to arī pārbaude par to, vai persona jau nav balsojusi, tiek veikta vēlētāju reģistrā tiešsaistes režīmā.  Likumprojekta 5. pants nosaka kārtību, kādā notiek pārbaude, vai persona nav jau nobalsojusi attiecīgajās vēlēšanās, ja balsošana tiek organizēta vēlētāja atrašanās vietā.  Likumprojekta 6. pants precizē vēlēšanu komisijas rīcību, noslēdzot balsošanu, papildinot līdzšinējo kārtību ar atzīmes izdarīšanu, parakstot to ar drošu elektronisko parakstu, kas satur laika zīmogu, vēlētāju reģistrā par tā darbības beigšanu tiešsaistes režīmā.  Likumprojekta 7. pants precizē kārtību ārvalstīs balsošanai pa pastu norisei, kā arī paredz līdzvērtīgas iespējas izmantot jebkuru personu apliecinošu dokumentu vēlētāja tiesību īstenošanai.  Likumprojekta 8. pants paredz pienākumu nodrošināt piekļuvi vēlētāju reģistram tiešsaistes režīmā ieslodzījumu vietas administrācijai, lai varētu īstenot elektronisku balsotāju reģistrēšanu tiešsaistē ieslodzījumu vietās.  Likumprojekta 9. pants paredz ieslodzījuma vietas administrācijai pienākumu vēlētāju reģistrā izdarīt atzīmes par ieslodzītajiem, kas piedalījušies attiecīgajās Saeimas vēlēšanās, kā arī pienākumu izdarīt attiecīgu atzīmi, parakstot to ar drošu elektronisko parakstu, kas satur laika zīmogu, par vēlētāju reģistra tālāku neizmantošanu tiešsaistes režīmā, kad balsošana ir beigusies.  Likumprojekta 10. pants paredz mainīt līdzšinējo pasu spiedogu esamību (ņemot vērā, ka atzīmes izdarīšana pasē tiek aizstāta ar atzīmes izdarīšanu vēlētāju reģistrā), un nosaka pienākumu nodrošināt piekļuvi vēlētāju reģistram tiešsaistes režīmā. Atbilstoši likumprojekta būtībai tiek precizēts arī Nacionālo bruņoto spēku komandiera pilnvarotās personas pienākums, nosakot atzīmes izdarīšanu vēlētāju reģistrā, nevis pasē, un atbilstoši precizējama arī vēlētāju reģistra slēgšana, izdarot atzīmi, parakstot to ar drošu elektronisko parakstu, kas satur laika zīmogu, vēlētāju reģistrā par darbības beigšanu tiešsaistes režīmā.  Likumprojekta 11. pants nosaka, ka vēlētājs, balsojot pa pastu, reģistrācijas aploksnē papildus ievieto arī pašrocīgi parakstītu apliecinājumu, ka balso personīgi.  Likumprojekta 12. pants paredz, ka pa pastu saņemto derīgo vēlēšanu aplokšņu atvēršanu un skaitīšanu iecirkņa komisija uzsāk, kad beigusies balsošana visos ārvalstīs izveidotajos vēlēšanu iecirkņos, kā arī to, ka tās tiek skaitītas atsevišķi.  Likumprojekta 13. pants nosaka, ka vēlēšanu aploksnes, kuras, balsojot pa pastu, atsūtījuši vēlētāji, par kuriem vēlētāju reģistrā jau ir atzīme, ka viņi nobalsojuši vēlēšanu iecirknī, ir uzskatāmas par nederīgām.  Likumprojekta 14. pants reglamentē vēlētāju reģistra tiešsaistes režīma izmantošanu balss nodošanas glabāšanā gadījumos.  Likumprojekta 15. pants nosaka vēlētāju un iecirkņa komisijas locekļa rīcību gadījumos, ja notiek tiešsaistes režīma pārtraukums un nevar tikt izmantots vēlētāju reģistrs, papildinot Saeimas vēlēšanu likumu ar V2 nodaļu “Balsošanas kārtība vēlētāju reģistra tiešsaistes režīmā darbības pārtraukuma gadījumā”. Pēc sistēmas darbības atjaunošanas tiek piemērota vispārējā Saeimas vēlēšanu likumā paredzētā vēlēšanu kārtība.  Atbilstoši spēkā esošajam Vēlētāju reģistra likumam tā darbība nav attiecināma uz vēlētāju reģistra izmantošanu Saeimas vēlēšanās tiešsaistes režīmā. Līdz ar to risinājuma ieviešanai nepieciešams grozīt Vēlētāju reģistra likumu, paredzot vēlēšanu iecirkņos nodrošināt atbilstošu tehnisko aprīkojumu, kā arī tiešsaistes pieejamību vēlētāju reģistram. Tā kā PMLP saskaņā ar Vēlētāju reģistra likumu ir atbildīgā institūcija par vēlētāju reģistrā iekļaujamo ziņu apstrādi un vēlētāju reģistra uzturēšanu, tās pārziņā būs arī tiešsaistes režīma piekļuves nodrošināšana vēlētāju reģistram. Paredzēts, ka vēlētāju reģistrā tiks veikta pilna to personu uzskaite, kurām ir tiesības piedalīties Saeimas vēlēšanās. Vēlētāju tiešsaistes reģistrācija prasa nodrošināt daudz augstākas prasības attiecībā uz sistēmas uzbūvi salīdzinot ar esošo vēlētāju reģistra risinājumu. Līdz ar to ir jāpārstrādā vēlētāju reģistra risinājuma arhitektūra, kas nodrošina augstu pieejamību, veiktspēju un mērogojamību, kas balstīta uz mikroservisu arhitektūru, nepārtrauktas piegādes procesu un sistēmas noturību.  PMLP jānodrošina diennakts elektroniskā tiešsaistes vēlētāju reģistra lietotāju atbalsta funkcija, bet Centrālā vēlēšanu komisija (turpmāk – CVK) atbilstoši kompetencei organizēs tiešsaistes vēlēšanu procesu kopumā, nodrošinot metodisko vadību. Diennakts lietotāju atbalsta specifiku nosaka ārvalstīs izvietoto vēlēšanu iecirkņu atrašanās dažādās laika joslās, tādēļ tie darbosies un tiem būs nepieciešams profesionāls atbalsts arī laikā, kad vēlēšanu iecirkņi Latvijā būs slēgti.  Ņemot vērā mūsdienu tehnoloģiskos risinājumus, dati no eID kartēm un pasēm vēlētāju identificēšanai tiks ielasīti, izmantojot tehnisko nodrošinājumu, kas būs pieejams vēlēšanu iecirkņos, atstājot manuālu datu ievadi kā rezerves iespēju. Tādējādi tiks nodrošināta gan iespējami ātra datu apstrāde un vēlētāju reģistrēšana vēlēšanu iecirkņos, gan tiks maksimāli samazināta kļūdu iespējamība, kāda rodas, ievadot informāciju manuāli.  Šobrīd vēlēšanu iecirkņos vēlēšanu procesa nodrošināšanai tiek izmantota datortehnika, kas pieejama pašvaldībās, neatkarīgi no tās nolietojuma, tehniskajiem parametriem un drošības pakāpes. Saeimas vēlēšanas ir nozīmīgs ar valsts suverenitāti tieši saistīts process. Līdz ar to šādu tehniskā nodrošinājuma risinājumu nav ieteicams izmantot, ja vēlēšanu iecirkņos balsotāju reģistrēšanai tiek izmantots vēlētāju reģistrs tiešsaistes režīmā un jānodrošina vēlēšanu procesa neietekmējamība un drošība. Tāpēc nepieciešams nodrošināt vienotu, drošu un atbilstošu tehnisko aprīkojumu vēlēšanu procesa nodrošināšanai, kā arī veikt apmācības vēlēšanu iecirkņu komisiju darbiniekiem. Paredzēts, ka mobilo sakaru operators nodrošina vēlēšanu iecirkņus ar attiecīgi konfigurētiem viedtālruņiem, kuros ir uzstādīta atbilstoša aplikācija personu apliecinošu dokumentu nolasīšanai un datu automatizētai ievadei, kā arī nodrošina loģistiku, lietotāju atbalstu un administratīvos darbus. Saskaņā ar šādu tehniskā nodrošinājuma risinājumu jauni viedtālruņi tiek īrēti no mobilo sakaru operatora uz katru vēlēšanu procesa periodu, savukārt aplikācijas izstrādi un uzturēšanu nodrošina PMLP.  Paredzēts, ka ārvalstīs vēlēšanas un datu ielasīšana no personu apliecinoša dokumenta notiek līdzīgi kā Latvijas teritorijā – centralizēti konfigurētas viedierīces vēlētāju datu ielasīšanai tiek piegādātas vēlēšanu iecirkņiem, kas izvietoti Latvijas Republikas diplomātiskajās un konsulārajās pārstāvniecībās. Plānots, ka vēlēšanu iecirkņos, kas izvietoti ārpus pārstāvniecību telpām, vēlētāju reģistrēšanai tiešsaistē tiek izmantoti datori vai vēlēšanu iecirkņu komisiju ar attiecīgu programmatūru aprīkoti viedtālruņi. Ja vēlētāju reģistrēšana tiešsaistē vēlēšanu iecirkņos ārvalstīs nav iespējama, balsošana notiek reģistrācijas aploksnēs. Balsošana reģistrācijas aploksnēs kā rezerves variants tiek paredzēts arī Latvijas teritorijā gadījumā, ja elektronisks tiešsaistes vēlētāju reģistrs nevar tikt izmantots. |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija, Iekšlietu ministrija (turpmāk –IeM**)**, Ārlietu ministrija, Satiksmes ministrija, Aizsardzības ministrija, PMLP, CVK. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas, kuras ir tiesīgas piedalīties Saeimas vēlēšanās saskaņā ar Saeimas vēlēšanu likumu. Atbilstoši CVK tīmekļvietnē publicētajai informācijai 13. Saeimas vēlēšanām tika reģistrētas 1548673 balsstiesīgās personas. |
| 2. | Tiesiskā regulējuma ietekme uz tautsaimniecību un administratīvo slogu | Tiek paplašinātas personu tiesības, nodrošinot iespēju piedalīties Saeimas vēlēšanās, izmantojot eID karti. |
| 3. | Administratīvo izmaksu monetārs novērtējums | Ņemot vērā, ka PMLP būs jānodrošina vēlētāju reģistra darbības tiešsaistes režīmā tehniskais risinājums, izmaksu monetārajam novērtējumam vajadzīga padziļināta izpēte, ko būs iespējams veikt pēc elektroniska tiešsaistes vēlētāju reģistra ieviešanas. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2020. gads** | | Turpmākie trīs gadi (*euro*) | | |
| **2021. g.** | **2022. g.** | **2023. g.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (2020.) gadu | izmaiņas, salīdzinot ar kārtējo (2020.) gadu | izmaiņas, salīdzinot ar kārtējo (2020.) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 927 135 | 0 |
| 2.1. valsts pamatbudžets | 0 | 0 | 0 | 927 135 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | - 927 135 | 0 |
| 3.1. valsts pamatbudžets | 0 | 0 | 0 | - 927 135 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | - 927 135 | 0 |
| 5.1. valsts pamatbudžets | 0 | 0 | - 927 135 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Konceptuālajā ziņojumā atbalstītā risinājuma – elektroniska tiešsaistes vēlētāju reģistra un 1.2 tehniskā nodrošinājuma risinājuma ieviešanai nepieciešamais papildu finansējums ir 927 135 EUR. Saskaņā ar rīkojuma 3. punktu, lai nodrošinātu rīkojuma 1. punktā minētā risinājuma īstenošanai nepieciešamā finansējuma pieprasīšanu, CVK normatīvajos aktos noteiktajā kārtībā jāsagatavo un jāiesniedz attiecīgu starpnozaru prioritārā pasākuma pieteikumu.  Atbilstoši rīkojuma 4. punktam jautājums par papildu valsts budžeta līdzekļu piešķiršanu 2022. gadā rīkojuma 1. punktā atbalstītā risinājuma varianta īstenošanai IeM 430 491 *euro*, tai skaitā budžeta apakšprogrammai 11.01.00 “Pilsonības un migrācijas lietu pārvalde” 380 276 *euro* un budžeta apakšprogrammai 02.03.00 “Vienotās sakaru un informācijas sistēmas uzturēšana un vadība” 50 215 *euro,* CVK budžeta programmai 02.00.00 “Saeimas vēlēšanas” 496 644 *euro,* skatāms Ministru kabinetā likumprojekta “Par valsts budžetu 2021. gadam” un likumprojekta “Par vidēja termiņa budžeta ietvaru 2021., 2022. un 2023. gadam” sagatavošanas un izskatīšanas procesā kopā ar visu ministriju un centrālo valsts iestāžu iesniegtajiem prioritāro pasākumu pieteikumiem atbilstoši valsts budžeta finansiālajām iespējām.  **CVK** nepieciešamais papildu finansējums ir **496 644 EUR**, paredzot reģistrācijas aplokšņu iegādi un samazinājumu saistībā ar pasu spiedogiem (plānots, ka CVK 11 435 *euro* nodrošina budžeta programmas 02.00.00 “Saeimas vēlēšanas” ietvaros no pasu spiedogiem paredzētā finansējuma) – 35 755 EUR (47 190 EUR reģistrācijas aplokšņu iegāde -11 435 EUR pasu spiedogi), kā arī Vēlēšanu iecirkņu nodrošināšanu ar attiecīgi konfigurētiem viedtālruņiem – 460 889 EUR.  CVK valsts budžeta apakšprogrammā 02.00.00 “Saeimas vēlēšanas” nepieciešams papildu finansējums 2022. gada 14. Saeimas vēlēšanām 2022. gadā:   * Viedtālruņu īre (4000 gab. x 44 EUR + 21 % (PVN)):   212 960 EUR   * Viedtālruņu sagatavošana darbam, apdrošināšana   (viedtālruņu konfigurēšana un sagatavošana darbam  4000 gab. x 10 EUR = 40 000 EUR + 21% (PVN);  viedtālruņu pārbaude un sagatavošana pēcpārdošanai  4000 gab. x 10 EUR = 40 000 EUR + 21% (PVN);  pagarinātais lādētāja vads (2–3m)  4000 gab. x 2 EUR = 8000 EUR + 21% (PVN);  EMM (Organizācijas mobilo risinājumu vadība)  4000 gab. x 1 EUR = 4000 EUR + 21% (PVN);  viedtālruņu apdrošināšana  4000 gab. x 7,5 EUR = 30 000 EUR + 21% (PVN);  APN (Interneta pieejas punkts) uz 1 mēnesi visām iekārtām  300 EUR + 21% (PVN);  SIM karte ar 5 GB datu pakalpojumu Latvijā  3800 gab. x 4 EUR = 15 200 EUR + 21% (PVN);  SIM karte ar datu pakalpojumu ārvalstīs  200 gab. x 22 EUR = 4400 EUR + 21% (PVN)): 171 699 EUR   * Lietotāju atbalsts, loģistika, administratīvie darbi   (loģistikas izmaksas 21 000 EUR + 21% (PVN);  lietotāju apmācības (40 apmācību lokācijas, *demo* telefoni, video pamācība) 40 x 875 EUR = 35 000 EUR + 21% (PVN);  diennakts lietotāju atbalsts (atbalsta telefonlīnija 5 dienas) 5 x 400 EUR = 2000 EUR + 21% (PVN);  administratīvie darbi 5000 EUR + 21% (PVN)): 76 230 EUR   * Reģistrācijas aploksnes   (1 500 000 gab. x 0,026 EUR = 39 000 + 21% (PVN) = 47 190 EUR -11 435 EUR pasu spiedogi): 35 755 EUR  KOPĀ: 496 644 EUR  Lai nodrošinātu **IeM** PMLP pārziņā esošā vēlētāju reģistra programmatūras pielāgošanu, tehnisko uzturēšanu un atbalstu, vēlētāju reģistra lietotāju atbalstu, kā arī *Oracle* licences iegādi, ir nepieciešams finansējums 680 491 EUR. Ievērojot, ka saskaņā ar likumu “Par valsts budžetu 2020. gadam” IeM (PMLP, budžeta apakšprogramma 11.01.00 “Pilsonības un migrācijas lietu pārvalde”) 2020. gadā piešķirts finansējums 250 000 *euro* apmērā vēlētāju reģistra funkcionalitātes attīstībai (pielāgojot to pašvaldību vēlēšanām 2021. gadā), kas nodrošinās, ka vēlēšanu komisijām tiešsaistes režīmā – vēlētāju reģistra modulī būs pieejami aktuāli vēlētāju dati un iespēja elektroniski veikt atzīmi par vēlētāja dalību vēlēšanās, ko varēs izmantot arī Saeimas vēlēšanās, (vienlaikus minētā finansējuma piešķiršana nenodrošinās visu nepieciešamo darbību īstenošanu, lai pilnā apjomā veiktu vēlētāju reģistra programmatūras pielāgošanu Saeimas vēlēšanu vajadzībām), nepieciešamais papildu finansējums ir **430 491 EUR** (680 491 EUR - 250 000 EUR = 430 491 EUR). Jautājums par plānotajām izmaksām aplikācijas, kas tiks izmantota vēlēšanu procesa nodrošināšanai, izstrādāšanai un uzturēšanai, un līdzekļiem, kas nepieciešami drošības prasību nodrošināšanai un pārbaudēm, kā arī drošības testiem, ir apskatāms likumprojekta “Grozījumi Vēlētāju reģistra likumā” sākotnējās ietekmes novērtējuma ziņojumā (anotācijā).  IeM valsts budžeta apakšprogrammā 11.01.00 “Pilsonības un migrācijas lietu pārvalde” nepieciešams papildu finansējums 2022. gada 14. Saeimas vēlēšanām 2022. gadā:   * Vēlētāju reģistra programmatūras pielāgošana (900   cilvēkdienas x 520 EUR = 468 000 EUR + 21 % (PVN) - 250 000 EUR): 316 280 EUR   * Vēlētāju reģistra tehniskā uzturēšana un atbalsts (100   cilvēkdienas gadā x 520 EUR = 52 000 EUR + 21 % (PVN)): 62 920 EUR   * Vēlētāju reģistra lietotāju atbalsts (7.74 EUR (vidējā   stundas likme) x 32 stundas x 24.09 % VSAOI + 7.74 EUR (vidējā stundas likme) x 16 stundas x 50% piemaksa par nakts darbu x 24.09 % VSAOI = 37.86 EUR x 2 darbinieki): 1076 EUR  IeM valsts budžeta apakšprogrammā 02.03.00 “Vienotās sakaru un informācijas sistēmas uzturēšana un vadība” nepieciešams papildu finansējums 2022. gada 14. Saeimas vēlēšanām 2022. gadā:   * *Oracle* licences iegāde: 50 215 EUR   KOPĀ: 430 491 EUR | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav. | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Nepieciešami grozījumi Vēlētāju reģistra likumā, paredzot vēlētāju reģistra izmantošanu Saeimas vēlēšanās tiešsaistes režīmā.  Ņemot vērā pāreju uz vēlētāju reģistrāciju tiešsaistes režīmā, jāprecizē vēlēšanu iecirkņu komisiju pienākumus saistībā ar vēlēšanu organizēšanu, izmantojot elektronisku tiešsaistes vēlētāju reģistru. |
| 2. | Atbildīgā institūcija | IeM jānodrošina:   1. grozījumu Vēlētāju reģistra likumā izstrāde un iesniegšana Ministru kabinetā likumprojekta “Par valsts budžetu 2021. gadam” pavadošo likumprojektu paketē.   CVK jānodrošina:   1. instrukcijas “Par vēlēšanu iecirkņa komisijas darbību Saeimas vēlēšanās” (apstiprināta ar CVK 2002. gada 2. augusta lēmumu Nr.22) grozījumu izstrāde un pieņemšana. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par Likumprojektu tā izstrādes stadijā. |
| 2. | Sabiedrības līdzdalība projekta izstrādē | Likumprojekts 2020. gada 9. aprīlī publicēts Vides aizsardzības un reģionālās attīstības ministrijas un Valsts kancelejas tīmekļvietnēs. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | CVK, IeM, PMLP, Ārlietu ministrija, pašvaldības. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekts paredz pienākumu izmaiņas CVK vēlēšanu komisijām sakarā ar vēlētāju reģistra tiešsaistes režīmā izmantošanu Saeimas vēlēšanu nodrošināšanā, kā arī IeM (PMLP) jaunu funkciju saistībā ar elektroniska tiešsaistes vēlētāju reģistra izveidi un uzturēšanu. |
| 3. | Cita informācija | Nav. |

Vides aizsardzības un reģionālās J. Pūce

attīstības ministrs

Bērziņa 67026929

[Signe.Berzina@varam.gov.lv](mailto:Signe.berzina@varam.gov.lv)